Video: Vores første køretur i Skoda Enyaq Coupé RS

Omkring juni måned kommer den nye Skoda Enyaq Coupe iV til Danmark. Men allerede nu har iNPUT været et smut i Sgrosseto, Italien for at prøvekøre bilen. Det er der kommet ovenstående video ud af.

Skoda Enyaq iV blev i december måned kåret som Årets Elbil 2021 af jer, kære læsere. Knapt hver femte læser stemte på Enyaq iV og placerede den dermed langt foran Volkswagen ID.4, der eller var sidste års markant mest solgte elbil herhjemme.

Derfor har vi også glædet os voldsomt til at prøve Enyaq Coupe varianten på de italienske veje. Og lad os bare sige, at bilen bestemt ikke er blevet ringere af at have fået snittet SUV-bagenden af. Man mister godt nok en smule plads i bagagerummet, men det er et rimelig kompromis. Der er stadig rigelig med plads (570 / 1.620 liter).

Til gengæld ser Enyaq Coupe iV simpelthen markant frækkere ud.

Coupéen kommer også med den seneste udgave af Volkwagenkoncernens software, nemlig ID. Software 3.0. Men det skal vi nok fortælle meget mere om snart.

Detaljerne …

Her er i første omgang detaljerne om de fire varianter der kommer til Danmark.

Pris: Ikke klar, men de fire varianter vil angiveligt koste 15.000 kroner mere end de tilsvarende SUV-udgaver.

iV60: RWD, batteri 62/58 kWh, makseffekt 132 kW, 310 Nm, 0–100 på 8,8 sek, topfart 160 km/t. Rækkevidde: 416 km, opladning 10–80 procent på 35 min (op til 120 kW).

iV80: RWD, batteri 82/77 kWh, makseffekt 150 kW, 310 Nm, 0–100 på 8,8 sek, topfart 160 km/t. Rækkevidde: 544 km, opladning 10–80 procent på 29 min (op til 135 kW).

iV80x: 4WD, batteri 82/77 kWh, makseffekt 195 kW, 425 Nm, 0–100 på 7,0 sek, topfart 160 km/t. Rækkevidde: 520 km, opladning 10–80 procent på 36 min (op til 135 kW).

RS iV: 4WD, batteri 82/77 kWh, makseffekt 220 kW, 460 Nm, 0–100 på 6,5 sek, topfart 180 km/t. Rækkevidde: 504 km, opladning 10–80 procent på 36 min (op til 135 kW).

Længde/bredde/højde: 4.653 mm / 1.879 mm / 1.622 mm. Akselafstand: 2.765 mm.

Bagagerum: 570 / 1.610 liter.

Træk: 1.200 kilo (iV60 og iV80), 1.400 kilo (iV80x og RS iV).

Direkte konkurrenter: Volkswagen ID.5, Audi Q4 e-tron Sportback, Nissan Ariya, Tesla Model Y, Kia EV6, Hyundai Ioniq 5.

Video: Vores første køretur i Skoda Enyaq Coupé RS