Volkswagen giver smugkig på opgraderet ID.3

Volkswagen præsenterer i foråret 2023 en opgraderet ID.3, der bliver næste kapitel i Volkswagens elektriske ID.-familie. Ifølge VW løftes kvalitet og design til nyt niveau: Volkswagen har lyttet til sine kunder og implementeret mange af deres input i den faceliftede ID.3.

Netop kvaliteten på materialerne var en af de kritikpunkter, der ramte den nuværende ID.3.

– Den nye ID.3 vil stå som bevis på, at vi er dedikeret til kvalitet, design og bæredygtighed. Designet fremstår mere modent, og vi har opgraderet materialerne i interiøret, siger Imelda Labbé. Hun er medlem af Volkswagens bestyrelse med ansvar for salg, marketing og eftersalg.

Den nye ID.3 er udstyret med den nyeste generation af software, som er i stand til at modtage over-the-air-opdateringer. Derudover er standardudstyret opgraderet og omfatter nu en 12” touchskærm (30,5 centimeter), et udtageligt bagagerumsgulv og en midterkonsol med to kopholdere.

Funktioner som Plug & Charge og den intelligente e-ruteplanlægning i navigationssystemet gør opladning i den nye ID.3 endnu mere bekvem. Volkswagen bruger den nyeste generation af assistentsystemer i ID.3 såsom Travel Assist med swarmdata og Park Assist Plus med hukommelsesfunktion.

Den opgraderet ID.3 har premiere til foråret og forventes introduceret i løbet af sommeren 2023.

Volkswagen giver smugkig på opgraderet ID.3